Torkild Christian Dahl var en av brødrene til Carl Bodilius August Dahl. Han gikk ut fra Aarhus Katedralskole 1827, ble 1834 jurist og etter noen års virksomhet som amts- og herredsfullmektig 1837 overrettsprokurator ved Viborg Overret. I 1838 kjøpte han sammen med en venn Moesgård (ved Aarhus) med gods og ble i 1844 eneeier av dette pene godset. Allerede tidlig sluttet han seg til det nationalliberale parti, og ble 1847 valgt til stenderdeputert for setegårdseierne i Århus Stift og møtte i Viborg 1848. I dette viktige året, da en stor del av Jylland var besatt av prøyssiske tropper, var han fra mai til oktober konstituert amtmann i Skanderborg Amt.